THANA ทะยาน 11% นลท.เก็งรายได้ Q1 โต 3 เท่าตัว รับยอดโอนพุ่ง หนุนทั้งปีพันลบ.
THANA ทะยาน 11% นลท.เข้าเก็งรายได้ Q1 โต 3 เท่าตัว อานิสงส์ยอดโอนพุ่ง ดันรายได้ทั้งปีพันลบ. จ่อเปิด 3 โครงการใหม่ หนุนยอดขาย 1.20 พันลบ.
THANA ทะยาน 11% นลท.เข้าเก็งรายได้ Q1 โต 3 เท่าตัว อานิสงส์ยอดโอนพุ่ง ดันรายได้ทั้งปีพันลบ. จ่อเปิด 3 โครงการใหม่ หนุนยอดขาย 1.20 พันลบ.
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้นบริษัท ธนาสิริ กรุ๊ป จำกัด (มหาชน) หรือ THANA ณ เวลา 15:04 น. อยู่ที่ระดับ 3.58 บาท เพิ่มขึ้น 0.36 บาท หรือ 11.18% โดยทำจุดสูงสุดที่ 3.64บาท และทำจุดต่ำสุดที่ 3.26 บาท ด้วยมูลค่าการซื้อขาย 234.56 ล้านบาท

โดยก่อนหน้านี้นายสุทธิรักษ์ เสถียรภาพอยุทธ์ ประธานเจ้าหน้าที่บริหาร THANA เปิดเผยว่า บริษัทฯ ตั้งเป้าหมายรายได้ในปี 2565 ที่ 1,000 ล้านบาท โดยปัจจุบันบริษัทฯ มียอดขายรอโอนกรรมสิทธิ์ (Backlog) ราว 350 ล้านบาท ที่จะสามารถรับรู้รายได้ในช่วงไตรมาส 1/2565 ราว 50% ในขณะเดียวกันบริษัทฯ มีโครงการพร้อมขายอยู่ในมืออีก 292 ยูนิต มูลค่า 1,426 ล้านบาท
ขณะที่บริษัทฯ คาดภาพผลประกอบการจะเด่นชัดในไตรมาส 1/2565 โดยคาดว่ารายได้จะมีการเติบโตมากกว่า 2-3 เท่าตัวเมื่อเทียบกับช่วงเดียวกันของปีก่อนเป็นผลมาจากยอดโอนกรรมสิทธิ์ที่มีจำนวนมากหลังมีการผ่อนคลายมาตรการ LTV ที่เกิดขึ้นช่วงปลายปี 2564 และบริษัทฯ ได้เร่งการระบายสต็อกในมือ
ทั้งนี้บริษัทฯ ตั้งเป้ายอดขายปี 2565 ที่ 1,200 ล้านบาท โดยได้เตรียมเปิดโครงการใหม่ 3 โครงการ มูลค่าราว 2,300 ล้านบาท แบ่งเป็นโครงการ THANA Habitat ราชพฤกษ์ ในช่วงปลายไตรมาส 2/2565 มูลค่าโครงการราว 1,070 ล้านบาท โครงการ THANA RESIDENCE ในช่วงไตรมาส 3/2565 มูลค่าโครงการราว 800 ล้านบาท และโครงการ THANA Village มูลค่าโครงการราว 500 ล้านบาท